Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: a Magyarország államformájáról szóló 1946. évi I. törvénycikk 9. §-ára) tekintettel is — megállapítható, hogy az
Paragraph Index: 58

(1) bekezdésében meghatározott alapvetõ feladata keretében köteles gondoskodni. A más jellegû kifogásainak a köztársasági elnök az által szerezhet érvényt, hogy az Alkotmány 25. § (1) bekezdésében foglalt törvénykezdeményezési jogával élve törvényjavaslatot nyújt be, melyben kezdeményezheti a törvény módosítását vagy akár annak hatályon kívül helyezését is. A hatalommegosztás elve egyrészt a hatalmi ágak kölcsönös korlátozását garantálja, másrészt biztosítja a korlátokon belüli autonómiát, amely nem kérdõjelezhetõ meg és nem vonható el. A hatalommegosztás elvének megfelelõen a köztársasági elnöknek az Alkotmány 26. §-a szerinti törvényhozást ellenõrzõ jogköre sem korlátlan: az államfõ a törvénnyel való egyet nem értését csak korlátozottan érvényesítheti. Az Alkotmány 26. §-a szerinti jogkörét konkrétan meghatározott eljárások kezdeményezésével gyakorolhatja. Az Alkotmány 26. §-a a törvényhozás feletti államfõi kontrollt két megfontolás alapján, két egymástól eltérõ eljárás megindításával teszi lehetõvé. A két különbözõ eljárást eltérõ szervek eltérõ szabályok, határidõk szerint folytatják le. A két eljárás megindítására vonatkozó szabályozást az Alkotmány 26. §-a két külön bekezdésben rögzíti. Ezzel azonban az államfõi jogkör ismételt, párhuzamos vagy egymást követõ gyakorlását az alkotmányozó hatalom nem kívánta lehetõvé tenni. A köztársasági elnök dönt arról, hogy az Alkotmány 26. §-a szerinti jogkörében kezdeményez-e, és milyen eljárást kezdeményez. A választott eljárás, vagyis a törvény újratárgyalása vagy az elõzetes normakontroll eredményeként hozott határozatot követõen azonban köteles a törvényt aláírni és kihirdetni. Mind a két eljárás párhuzamos, mind az egymást követõ kezdeményezése — az eltérõ észrevételekre, az eljáró szervekre, az eltérõ eljárási szabályokra, határidõkre tekintettel — súlyos aszinkronitást hozna létre a törvény aláírásának és kihirdetésének folyamatában, s kiszámíthatatlanná tenné a törvényhozási eljárás befejezését. Amennyiben az Országgyûlés elõbb tárgyalná újra és fogadná el a törvényt, mint ahogy az Alkotmánybíróság döntése megszületne, úgy a köztársasági elnök köteles lenne az újratárgyalt és esetleg megváltoztatott törvényt aláírni és kihirdetni, függetlenül a még folyamatban lévõ, a törvény alkotmányellenességének elõzetes vizsgálatára irányuló eljárás eredményétõl. Ha az Alkotmánybíróság utóbb alkotmányellenesnek minõsítené a törvényt, akkor a köztársasági elnöknek — az Alkotmány 26. § (5) bekezdése alapján — olyan törvényt kellene az Országgyûlésnek visszaküldenie — visszajuttatva azt a törvényalkotás egy korábbi szakaszába (törvényjavaslatról tárgyalás) —, amely az Alkotmány

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes